|  |  |
| --- | --- |
| ГРБОВИ ЗА МЕМОРАНДУМ | Република СрбијаАутономна покрајина Војводина**Покрајински секретаријат за образовање, прописе,****управу и националне мањине – националне заједнице**Булевар Михајла Пупина 16, 21000 Нови СадТ: +381 21 487 46 77livia.bata@vojvodinа.gov.rs  |
|  | БРОЈ: 000151141 2024 09427 005 000 000 001 |  ДАТУМ: 29.01.2024. године |
|  |  |  |

На основу члана 6. став 1. Покрајинске скупштинске одлуке о додели буџетских средстава органима и организацијама у чијем раду су у службеној употреби језици и писма националних мањина – националних заједница („Службени лист АПВ“, број 14/15) у вези са члановима 11, 12, 23. став 4., 25 и 26. Покрајинске скупштинске одлуке о буџету Аутономне покрајине Војводине за 2024. годину („Службени лист АПВ“, број 45/2023), и члана 3. став 1. и члана 4. став 1.Правилника о додели буџетских средстава Покрајинског секретаријата за образовање, прописе, управу и националне мањине – националне заједнице органима и организацијама у чијем раду су у службеној употреби језици и писма националних мањина – националних заједница ( "Службени лист АПВ", број 7/2023), Покрајински секретаријат за образовање, прописе, управу и националне мањине - националне заједнице расписујe

**К О Н К У Р С**

**за доделу буџетских средстава органима**

**и организацијама у Аутономној покрајини Војводини**

**у чијем раду су у службеној употреби језици и писма националних мањина – националних заједница за 2024. годину**

**Средства у износу од 10.000.000,00** динара се додељују ради унапређивања остваривања права на службену употребу језика и писама националних мањина – националних заједница у Аутономној покрајини Војводини.

**Право да учествују на конкурсу имају:**

* органи јединица локалне самоуправе с територије Аутономне покрајине Војводине, у којима је статутом града, односно општине утврђена службена употреба језика и писама националних мањина - националних заједница на целој територији јединице локалне самоуправе или у насељеним местима на њиховој територији;
* месне заједнице на територији градова и општина из алинеје један;
* други органи, организације, службе и установе, корисници буџетских средстава, који имају седиште на територији локалне самоуправе или који обављају делатност на територији локалне самоуправе, из алинеје један.

**Средства се додељују** за финансирање, односно учешће у финансирању:

* трошкова израде и постављања табли с називом органа и организација, називом насељених места и других географских назива на путним правцима, називом улица и тргова, као и других обавештења и упозорења за јавност исписаних и на језицима националних мањина – националних заједница који су у службеној употреби у општини, граду или насељеном месту;
* за штампање двојезичких или вишејезичких образаца, службених гласила и других јавних публикација;
* за развој система електронске управе за рад у условима вишејезичности.

**Висина средстава** за доделу утврђује се на основу следећих критеријума:

* број језика и писама националних мањина – националних заједница који су у службеној употреби на целој територији општине, града или насељеног места;
* процентуално учешће припадника националних мањина – националних заједница чији су језици и писма у службеној употреби у укупном броју становништва према званичним подацима Републичког завода за статистику, на основу последњег пописа становништва;
* укупни материјални трошкови потребни за реализацију активности;
* постојање других извора финансирања активности;
* континуитет у финансирању активности од стране Секретаријата, односно да ли се средства траже први пут
* постојање наложених или препоручених мера за унапређење активности на унапређењу вишејезичности од стране инспекцијских служби;
* постојање потврде од стране националног савета национале мањине о значају финансирања активности.

Конкурсна документација може се преузети од 29.01.2024. године у просторијама Секретаријата или на web адреси Секретаријата [www.puma.vojvodina.gov.rs](http://www.puma.vojvodina.gov.rs)

**Рок за подношење пријава на конкурс је до 23. фебруара 2024**. **године.**

Пријаве на конкурс се подносе искључиво на конкурсним обрасцима Секретаријата, на српском језику или на језику националне мањине – националне заједнице који је у службеној употреби у органима Аутономне покрајине Војводине.

Пријаве се подносе:

1. лично предајом писарници покрајинских органа управе у Новом Саду;

2. поштом на адресу:

Покрајински секретаријат за образовање, прописе, управу и националне мањине – националне заједнице - Булевар Михаила Пупина 16, 21000 Нови Сад

ЗА КОНКУРС - ДОДЕЛА БУЏЕТСКИХ СРЕДСТАВА ОРГАНИМА

И ОРГАНИЗАЦИЈАМА У АУТОНОМНОЈ ПОКРАЈИНИ ВОЈВОДИНИ

У ЧИЈЕМ РАДУ СУ У СЛУЖБЕНОЈ УПОТРЕБИ ЈЕЗИЦИ И ПИСМА НАЦИОНАЛНИХ МАЊИНА – НАЦИОНАЛНИХ ЗАЈЕДНИЦА ЗА 2024. ГОДИНУ

**Пријаве достављене лично или путем поште, обавезно се достављају и у електронском облику у скенираном - ПДФ формату, као и у word формату, путем апликације Секретаријата** [**http://185.166.125.155/konkursi/**](http://185.166.125.155/konkursi/)**, избором одговарајућег јавног конкурса на који се односи пријава.**

Пријаве на конкурс се достављају **у два примерка са две изјаве** оверене и потписане од стране овлашћеног лица подносиоца пријаве, уколико се конкурише по једном основу, уколико се истовремено конкурише и по више основа, пријаве се достављају у два примерка по сваком основу, са исто толико оверених изјава.

Не постоји ограничење у погледу броја пријава које може поднети један подносилац. У случају више пријава једног подносиоца, свака пријава истог подносиоца мора бити послата као посебна пошиљка, односно за сваку намену подноси се посебна пријава и обавезно се доставља посебно скенирани документ (насловљен на назив подносиоца и намену).

Неће се узети у разматрање неблаговремене или непотпуне пријаве, код којих недостатак није отклоњен по указивању, као ни пријаве које се не односе на конкурсом предвиђене намене или су поднете од стране неовлашћених лица.

Секретаријат по Конкусу суфинансира искључиво активности које се реализују у периоду од дана расписивања конкурса до 31.12.2024. године.

Поступак конкурса спроводи комисија за разматрање пријава коју образује покрајински секретар. Комисија након разматрања поднетих пријава сачињава листу вредновања и рангирања пријава на конкурсу и доставља је покрајинском секретару.

О додели средстава корисника по спроведеном поступку одлучује покрајински секретар решењем, које је коначно. **Решење о додели средстава ће се објавити на интернет страни** **Секретаријата**.

Додатне информације о јавном конкурсу се могу добити у Секретаријату, на бр. тел. 021/ 487 4677, путем е-поште livia.bata@vojvodina.gov.rs или интернет страни Секретаријата на адреси www.puma.vojvodina.gov.rs.

Покрајински секретар

 Szakállas Zsolt, s.k.

 (Жолт Сакалаш, s.r. )